# diwar e benn
## Brezhoneg
### Etimologiezh

    Diwar an araogenn diwar, an anv-gwan perc'hennañ e hag an anv-kadarn penn.

### Furm araogenn

| Gour | Furm |
| U1 | diwar ma fenn |
| U2 | diwar da benn |
| U3g | diwar e benn |
| U3b | diwar he fenn |
| L1 | diwar hor penn |
| L2 | diwar ho penn |
| L3 | diwar o fenn |
| D | diwar ar penn |
diwar e benn /ˌdiwareˈbɛnː/
* Furm an araogenn diwar-benn, displeget en trede gour unan gourel.
** Lakaat a rae komz atav diwar e benn. — (Ivon Krog, Eur Zac'had Marvailhou, Buhez Breiz, Kemper, 1924, p. 34.)
** [...], ha bep tro ma vez komzet diwar e benn e sav em c'halon truez outañ, trugarez ha keuz dezhañ. [...]. — (Jarl Priel, Va Zammig Buhez, Al Liamm, 1954, p. 161.)
** War a gonter e oa bet disuj un tammig en e yaouankiz hag e enebourien, evit ober goap anezhañ, a lavare diwar e benn : [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 244.)
** Nag a bet kwech n'em boa ket klevet ano eus ar romant-se, a veze, evel sarpant-mor al Loch Ness, komzet alies diwar e benn met na veze morse gwelet. — (Pêr Denez, Glas evel daoulagad c'hlas na oant ket ma re, Al Liamm, 1979, p. 23.)
** Kammed ne ranne grik diwar e benn e-unan pe diwar-benn e amzer-dremenet. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 299.)
** — Un dra bennak am eus kavet diwar e benn, a lavaras da Hagrid. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 199.)
** Bertele avat n'eus bet keloù ebet abaoe diwar e benn. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 110.)

#### Gerioù heñvelster

* war e zivout

#### Troidigezhioù

* galleg : à son propos , à son sujet , le concernant